fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en te fi fi fi fi en fi fi fi fi fi en fi nb fi et de fi fi fi fi fi fi ms de fi it fi fi fi fi fi fi fi fi fi fi fi fi fi fi fi fi nn fi fi fi fi fi fi fi fi nl fi fi fi fi fi fi en fi fi fi fi fi fi fi fi fi fi fi fi fi fi fi fi nl fi fi fi fi fi fi et nl fi fi fi fi fi fi fi nl fi fi fi fi fi fi fi fi ms fi fi fi fi fi fi fi fi fi fi fi fi et fi fi fi fi fi fi fi fi fi en fi fi sv fi fi fi fi fi fi fi fi fi fi fi fi en fi fi fi fi fi fi fi fi fi nl fi fi fi en fi fi en fi fi fi fi fi nb fi en fi fi fi fi fi fi fi fi fi fi fi fi fi fi fi es es en es fi fi
Aihe: Vieraspelaaminen vähentynyt - Golfpiste.com
20.–27.9. - Live Scoring - Seuraa suomalaisten menestystä
Presidents CupUSA-Team InternationalDP World TourOpen de FranceMikko Korhonen, Tapio Pulkkanen, Kalle Samooja, Sami VälimäkiChallenge TourSwiss ChallengeRoope Kakko, Oliver Lindell, Lauri RuuskaLadies European TourWomen's Irish OpenTiia Koivisto, Noora Komulainen, Elina Nummenpää, Linda Osala, Emily Penttilä, Emilia Tukiainen, Ursula Wikström
LET Access SeriesRose Ladies OpenKarina Kukkonen, Niina LiiasLPGA TourWalmart NW Arkansas ChampionshipMatilda Castren, Sanna NuutinenEpson TourMurphy USA El Dorado ShootoutKiira RiihijärviAsian TourYeangder TPCJanne Kaske
Korn Ferry TourKarsintakilpailu (1. vaihe)Toni HakulaPGA Tour ChampionsPure Insurance ChampionshipNordic LeagueGreat Northern ChallengeJuuso Kahlos, Rasmus Karlsson, Casper Simberg, Ilari SauloSuomen GolfsenioritTourien finaalit (Vanajanlinna)
Etusivu › Foorumit › Yleistä › Vieraspelaaminen vähentynyt
Esillä 25 viestiä, 26 - 50 (kaikkiaan 67)
← 1 2 3 →
19.12.2003 19:24:00 #496881 Ilmoita asiaton viesti
olet sitä mieltä, että sinun ’jokamiehen oikeuksiisi’ kuuluu se, että minä joudun palkkaamaan lisää kentänhoitajia omistamalleni kentälle, jotta lähipelin harjoitusalueemme saadaan pidettyä kunnossa, kun sinä kavereinesi pakkaudutte sinne joka ilta lyömään ilmaiseksi satoja divoitteja irti?????
Olet toistaiseksi vielä tervetullut, mutta siivoa vähän suutasi. En minäkään änkeä teidän taloyhtiön kerhohuoneeseen biljardipöydän ääreen yhtä röyhkeällä käytöksellä ja suunsoitolla.
Ai sulla on oma kenttä. Hienoa! Itse en ole siellä käynyt kuokkimassa harjoitusaluettasi, mikäli se on Suomessa,mutta sano ihmeessä, missä se on, niin pyydän kaverini pois sieltä.
20.12.2003 03:13:00 #496883 Ilmoita asiaton viesti
eikös se ole hyvää harjoitusta kun joutuu harjoittelemaan sitä lähipeliäkin aika paskoissa olosuhteissa?
mut kuiteski musta olis hyvä idea tosiaan, että kaikki harjoittelumahdollisuudet tehtäisiin todella vaikeaksi aloitelijoille ja ennenkaikkea niille, joilla sitä pätäkkää ei perinnön myötä kummemmin tullut. kyllä tuollainen paskasakki pitää saada aisoihin pilaamasta oikeitten golffareitten maine ja harrastus.
sitten noille vähän paremmille autoille voisi varata ne parhaat parkkipaikat. just ne, mitkä ovat kivasti siinä klubin terassin kupeessa. siitä sitten voi ihastella kavereitten kanssa uusimpia hankintoja drinkki kourassa. vieraspelaajat ja köyhikset voi jättää ne autot vaikkapa sinne kentälle johtavan tien viereen ja mieluummin mahdollisimman syrjään näköpiiristä, ettei mene fiilis kentälle tultaessa. joku roti se nyt tässäkin pitäisi olla.
ja sitten se pukeutuminen siellä klubirakennuksessa. eikö ihmisillä perkele ole varaa ostaa merkkituotteita?
sitten nuo mailat pitäisi tarkistaa vierailijoilta. eihän sitä nyt sovi jollain markettimailoilla tulla kuokimaan. niissä kun on se lapakin niin tajuttoman iso, eihän niitä lentokentän kokoisia divotteja korjaa kukaan. kyllä sen titua ja callawaytä olla pitää. mutta ei sitten kahta vuotta vanhempia malleja.
tätäkään ei ole vielä kokeiltu: noita työttömiä ulkomaalaisia kun on niin tajuton sakki maleksimassa, niin nyt olisi oiva tilaisuus saada takaisin osa siitä vanhasta kunnon siirtomaameiningistä. somaleille rusettia kaulaan ja valkoista hanskaa kouraan. kyllä ne nyt jonkun gin tonicin oppivat tarjoilemaan jos ei muuta.
ja rangelle ei sitten todellakaan edes vilkaista ilman kauluspaitaa, prässihousuja ja nahkakenkiä.
jos joku valveutunut kenttä ottaisi asiakseen hoitaa ainakin nämä epäkohdat, olisin suuresti kiitollinen.
joulua ja oikein paljon (kalliita) lahjoja.
28.12.2003 18:44:00 #496885 Ilmoita asiaton viesti
TeemuTyryn artikkeli Golfpiste 16.12. oli erinomainen ja erittäin rohkea kannanotto golfin nykytilanteeseen. Menemättä enempää tähän turhanpäiväiseen osakas-vieras-kaukainen vieras-jankutukseen olen edelleen sitä mieltä, että tilanne, jossa jokainen kuokkii vain kotiseuransa peltoa (ja metsiä) enemmän tai vähemmän ahkerasti tekee golf-ilmaston tunkkaiseksi. En jaksa uskoa, että väkipakolla saadaan hinattua golfosakkeiden hintoja ylös tai niitä siellä pidettyä vaikeuttamalla eri tavoin GF pelaamista ja uusien pelaajien tuloa lajin pariin vaan vaikutus voi olla päinvastainen. Lyhytnäköisesti on tietenkin mukavaa, että omalla kentälläni on lähes tyhjää, kun sinne itse pääsen työni vuoksi usein päivälläkin, mutta moinen hukkakäyttö on kyllä käsittämätöntä.
Lajin aloittamisen vaikeus on aivan oma lukunsa, mikä myös johtaa lajin tunkkaiseen ilmapiiriin. Harrastajamäärien kasvun taittuminen osaksi voi olla hyvinkin perua myös muutaman viime vuoden GF ym kehityksestä, ei ainoastaan huonosta taloudellisesta tilanteesta ottaen huomioon, että yksityinen kulutus on kuitenkin ollut kovassa kasvussa samaan aikaan.
Pelattujen kierrosten kokonaismäärän lasku ei voi olla heijastumatta myös osakkeiden huonoon vaihtumiseen ja sitä kautta jarruttaen myös uusia hankkeita.
Kaikki vaikuttaa kaikkeen, mutta uskon, että vilkas vieraspelaaminen ja aloituskynnyksen madaltaminen myös osakkeenomistajien myötävaikutuksella palvelisi koko lajia, tervehdyttäisi osakemarkkinoita minkä myötä myös osakkeiden liikkuvuus paranisi jne. Tämä perustuu mielestäni selkeään patoutuneeseen kysyntään, mikä antaa vaikutelman suuremmasta buumin hiipumisesta kuin oikeasti on tapahtunut.
28.12.2003 22:12:00 #496886 Ilmoita asiaton viesti
Vaihteeksi asiallinen kirjoitus aiheesta!
Ongelma tiivistyy siihen, että golf on kallis harrastus. Moni haluaisi pelata mutta ei maksaa niin paljon. Kun joku porukka on kentän rakentanut tulijoita kyllä riittäisi, kunhan pelaamaan pääsisi vain halvalla.
Suomesta puuttuvat varsinaiset Pay and Play-kentät, miksihän? Eräillä kentillä greenfeet näyttelevät tosin suurta osaa yhtiön budjetissa. Näin esimerkiksi Peuramaalla, jossa olin jäsenenä 90-luvun lopussa. Tiiausajat olikin sitten varattava heti seitsemältä aamulla jos mieli päästä pelaamaan kavereiden kanssa. Nykyisin tilanne on varmaan parempi kun on kaksi kenttää.
Väljyys on merkittävä viihtyvyystekijä kentällä ja siitä voi mielestäni vähän maksaakin.
Kenttien käytöaste on kuitenkin ajoittain liian alhainen ja sitä pitäisi nostaa. Greenfeetä voitaisiin porrastaa lisää, pelkkä arki/vkl ei riitä, ainakin syksyisin olisi käyttöä ’twilight green feelle’ kun ei enää ehdi koko kiekkaa kiertää.
Arkipäivät ovat ongelmallisia, muilla kuin eläkeläisillä ja nuorilla junnuilla ei oikein ole aikaa pelailla ja green feen alentaminen voisi tuoda lisää vieraspelaajia. Suosituimmat ajat tulisi sen sijaan rauhoittaa jäsenille ja heidän vierailleen, kuten monessa paikassa meillä ja maailmalla on tehtykin.
Oman kentän kiertäminen ei ole mitenkään tunkkaista, liittyyhän pelaamiseen muutakin kuin itse pelikierros. Minä ainakin viihdyn aidosti kotikentälläni vaikka pelaan suhteellisen paljon muuallakin.
29.12.2003 11:28:00 #496887 Ilmoita asiaton viesti
Golf-liiton kirjoitukset uusien kenttien tarpeellisuudesta liittyvät minun käsittääkseni puhtaasti p&p-kenttiin. Ja näitähän ei saada kannattaviksi kohtuullisilla gf-maksuilla, ellei yhteiskunta tai jokin muu taho tule vastaan maapohjan hankinnassa, esim. vuokraamalla sitä riittävä määrä riittävän pitkällä vuokrasopimuksella. Mitä tulee osakekenttien perustamiseen, niin jokaisella on tietenkin yrittämisen vapaus.
Mitä taas tulee gf-pelaamiseen osakekentillä, niin laajuuden päättää osakeyhtiön hallitus, joka on siis osakkaiden valitsema ja siten edustaa heitä. Kentän toimitusjohtaja toteuttaa hallituksen asettamia tavoitteita. Käsittääkseni Golfliitolla ei ole sanavaltaa näiden tavoitteiden asettamisessa, ellei siten satu olemaan osakkeenomistaja..
Normaalisti osakkeenomistaja hankki osakkeensa omaa pelaamistaan varten ja sitä taustaa vasten on ymmärrettävää, ettei kentän mahdollinen ruuhkaisuus ole hänen mieleensä. Eri juttu on sitten näiden nk ’sijoittajien’ mielihalut. Heidän mielestään kai kenttien pitäisi olla täyteen ahdettuja ja lisäksi kentän pitäisi olla tuottava, mileuiten erittäin tuottava. Useat tj:kin lähtevät tähän leikkiin mukaan, näin ehkä siksi, että mahdollinen lisätulospalkkio kasvaisi..
Yhteenvetona kaikesta edellisestä toivoisin näiden yhteiskunnan klubeille pitkillä vuokrasopimuksilla vuokrattujen p&p-kenttien ripeätä lisääntymistä. Silloin Suomessakin päästäisiin pelaamaan golfia kohtuu kustannuksilla kuten Ruåtsissa, jossa Tukholman ulkopuolella olevien kenttien vieraspelaajien maksut liikkuvat 300 SEK.n kieppeillä. Näistä tavoitteistahan se hagforskin ilmeiseti puhui, mutta homma taisi jäädä pelkästään puheasteelle. Muuten näitä kunnallisella maapohjalla olevia kenttiä ovat mm Vuosaari, Tali, Paloheinä, Espoo ja Aura, ehkä joitain muitakin. Eipä taida olla näkyvissä kuitenkaan valoa putken päässä…
Hyvää Uutta Vuotta ja tsemppiä Vermon porukalle
29.12.2003 16:38:00 #496888 Ilmoita asiaton viesti
Yhdistyspohjaisia P&P-kenttiä tänne tarvitaankin! Ei muuta kuin alat reippaasti hommiin. Hienoa, että golfareiden piiristä löytyy tällaista talkoohenkeä, jolla harrastus saadaan kaikkien ulottuville.
Tulen mielelläni vierailulle, kun saat kentän valmiiksi. Aion myös ehdottaa yhtiökokouksessamme ns. vaihto green feetä kenttiemme kesken.
30.12.2003 02:53:00 #496889 Ilmoita asiaton viesti
Puhut asiaa. P&P kenttien puutteen syy on varmasti siinä, että lienee vaikea keksiä epävarmempaa yritysideaa puhtaasti privaattipohjalta. Tuossa alempana tekemääni ’laskelmaa’ kentän perustamisesta voisi joku talousasioita/ kenttärakentamista paremmin tunteva kommentoida. Karkea arvioni oli, että plussalle on vaikea päästä huomioiden vielä, että vauhtiin pääsy kestää jokusen vuoden siitä, kun maansiirtotyöt alkavat.
Olet oikeassa myös siinä, että golf on kallista. siitähän tässä keskustelussa pitkälti on juuri kyse. Tässä joudutaan hyvin lähelle kehäpäätelmää, vai mitä. Mitä suolaisemmat GF:t osakkaat määrittävät kentilleen, mitä enemmän ilmaa pumpataan osakkeiden hintoihin, sitä kalliimpaa se on. Ja tietenkin loisteliaat puitteet maksavat.
Itse myös viihdyn omalla klubillani ja pelaan paljon ja mielelläni. Ilmapiirin tunkkaisuudella tarkoitan nurkkakuntaisuuden lisääntymistä. Golfkulttuuriin kuulunee myös vieraspelaaminen oleellisena osana. Ehkä sinulla ja minulla on varaa maksaa vaikkapa 60-80 euron GF:t niin usein kuin lystäämme, mutta monella ei ole. Kiva laskea vaikkapa nelihenkisen golffaavan perheen lomakustannus kotimaan kesässä parin viikon kierroksella ympäri Suomea. Ja siihen päälle kotikentän maksut…
Kuten aiemmin sanoit, osakkaat päättävät ja markkinat reagoivat, näinhän on käynytkin. Osakepohjainen kenttä ja sillä toimiva kotiseura ovat Golfliiton kautta osa golfyhteisöä. yksityisen omistamisen ja yhteisöllisen toiminnan yhdistäminen järkevästi toimivaksi kokonaisuudeksi on se ongelma, mitä tässä kierretään. Onhan vielä käyttämättä malli, jossa yksityinen ryhmä tai henkilö rakentaa oikean privaattikentän, joka pysyy poissa koko golf-yhteisöstä. Eipä tarvitsisi näitä jupinoita kuunnella.
30.12.2003 13:13:00 #496890 Ilmoita asiaton viesti
Miksi ei joku kenttälaajennusta sunnitteleva osakekenttä rakentaisi osakekentän sijasta P&P -kenttää?
Tosin P&P -ideaa voisivat osakekentät toteuttaa ottamalla pelaajikseen (ry:n jäseniksi) ilman osakkeen pakollista ostoa. Näille ’ulkojäsenille’ jäsenmaksu olisi luonnollisesti korkeampi kuin osakkailla ja he saisivat ostaa x-kpl. pelilippuja. Voitaisiin myös muulla tavoin rajoittaa heidän oikeuksiaan osakkaisiin nähden, esim. tiiausajan voisi varta edellisenä päivänä tms. Jotenkin tuntuu, että golfkenttien markkinointi on jämähtänyt jonnekin 80-luvulle.
Kyllästymiseen asti framilla ollut Paloheinä on käytännössä ollut P&P -kenttä viimeiset kolme vuotta, kun ry:n jäsenillä ei ole olut pakollista pelimaksua. Toki pelioikeuden on voinut halutessaan lunastaa kuka tahansa.
30.12.2003 13:34:00 #496891 Ilmoita asiaton viesti
Nyt kun näyttää siltä, että p&p-kenttien tarve on ilmeinen ainakin täällä pääkaupunkiseudulla, niin ehdottaisin että asiasta ’tositarkoituksella kiinnostuneet’ muodostaisivat nk johtoryhmän, joka selvittäisi mistä kenttään tarvittava maapohja olisi edullisimmain hankittavissa, esim vuokraamalla. Kun maa-alue on selvillä, perustakaa osuuskunta, johon halukkaat, heitähän on käsittääkseni paljon, sijoittavat rahaa. Ottakaa yhteyttä Golfliittoon, he varmaan antavat ainakin henkistä tukea projektille, ja lähtekää viemään hanketta eteenpäin. Osuuskunnasta syystä tai toisesta eroava, saa sijoittamnsa summan takaisin sovitun ajan kuluttua. Korkoa rahamäärälle ei lasketa. Näin saadaan projekti käyntiin. Se tosin edellyttää aktiivisuutta ja pitkäjänteisyyttä. Kun osuuskuntaan liittyviä on runsaat 6-700 rahaakin on kasassa jonkun verran ja kentän rakentamisen voi aloittaa vaikkapa 9-reikäisestä jonka yhteydessä on hyvä ja hyvin hoidettu range. Joten siitä vaan kenttää ja osuuskuntaa perustamaan. Kyllä esim joku kunta tai maajussi vuokraa muuten tuottamattomat alueet pitkälläkin, esim 50v sopimuksella. En ole varma, mutta luulen Luukin kentän syntyneen jotenkin näin. Sehän sijaitsee vuokramaalla. Joten onnea projektille….
30.12.2003 13:40:00 #496892 Ilmoita asiaton viesti
Olen kuullut huhuna, että Kytäjän jatkosuunnitelmiin kuuluisi erillisen P&P kentän rakentaminen. Toivotaan!
Minusta varsin monien klubien PAR 3 kentät voisivat olla P&P kenttiä. Aika alhaisia käyttöasteita löytyy useimmalta PAR 3 kentältä. Tosin hengenvaarallisia paikkoja ne tahtovat olla jo nykyiselläänkin, lähinnä huonon suunnittelun vuoksi. Olisi kuitenkin hyvä päästä jossain tarkistamaan, että onko tämä minun lajini ennenkuin satsaa enemmälti euroja.
30.12.2003 14:33:00 #496893 Ilmoita asiaton viesti
herra tai rouva eewee
Ehdotuksesi osuuskunnasta on loistava, mutta olet varmaan huomannut, että nämä boscot, ritarit, ym. eivät ole valmiita sijoittamaan omia rahojaan edes sataa euroa tuollaiseen yhdistyspohjaiseen toimintaan ainakaan niin kauan kuin paloheinään pääsee halvemmalla jäseneksi, ym, ym.
Puhumattakaan, että he liittyisivät tuollaisen yhdistyspohjaisen hankkeen vetäjiksi (hallitukseen) ja laittaisivat allekirjoituksensa yhdistyksen nimissä tehtävään lainapaperiin.
Nämä samat kaverit vertailevat täällä palstoilla, että missä ja miten pääsee halvimmalla pelaamaan.
Uusien pelaajien aloituskynnys pitäisi heidän mielestä madaltaa sillä keinolla, että yksityisellä rahoituksella (osakkeet) rakennettuja kenttiä ruvettaisiin sosialisoimaan eli muuttamaan P&P kentiksi tai asettamalla yläraja greenfeen hinnalle.
Noh, tuollainen sosialisointi ei Suomessa onneksi onnistu ilman vallankumousta, joten se jää näiltä kavereilta kyllä pelkän suunpieksännän ja haaveilun asteelle.
Sanokaapa muuten miksi Suomessa pitäisi saada jonkun mailapeliharrastuksen pariin yli 100 000 aktiiviharrastajaa. Eikö esim. Suomen nuorisoa kannattaisi ohjata mieluummin vaikkapa murtomaahiihdon ja yleisurheilun pariin? Nuorison huono kunto ja hiihtotaito uhkaa jo romuttaa kohta maanpuolustuskykymmekin.
30.12.2003 14:43:00 #496894 Ilmoita asiaton viesti
Kiva huomata, että joku osaa ajatella asioita. Sen, joka haluaa harrastaa, on oltava valmis myös maksaaman harrastuksestaan.
En todellakaan jaksa ymmärtää näitä vesseleitä, joiden pitäisi päästä ’syömään minun pöydästäni’…
Onkohan tämä nyt sitä ’pullamössösukupolvea’??
Kannattaisi siityä puheista tekoihin!
30.12.2003 14:49:00 #496895 Ilmoita asiaton viesti
Kiva kiva.. nyt päästiin itse asiaan. Provosointiin ja olettamuksiin perustuvaan kiukutteluun. Mukava seurata mihin tämä johtaa…
30.12.2003 14:56:00 #496896 Ilmoita asiaton viesti
Mä nään sieluni silmin ultrakevyisiin varusteisiin sonnustautuneet nuoret miehet luistelemassa suksilla partioretkellään… sitten katoo kuva: ketä vastaan?
Ahaa: tietenkin tuhoamaan punalippujen täyttämät barrikaadit isänmaamme kentillä.
30.12.2003 14:58:00 #496897 Ilmoita asiaton viesti
Tietysti mutkien oikominenja suruttomat yleistykset kuuluvat tämäntyyppisten keskustelupalstojen perusluonteeseen.
Toisten rahankäytön arvailun voisi jättää ellei tiedä alkeellisiakaan tosiasioita.
Itse olisin valmis lähtemään mukaan tuollaiseen osuuskuntapuuhaan. En ole varma mikä oma substanssi asian suhteen oli paitsi sijoitus peruspääomaan.
En tiedä missään keskustelussa osallistuneeni vertailuihin missä pelataan halvimmalla? Jäsenmaksut ja pelimaksut ovat kaksi eri asiaa. Paloheinä -casessa olen opponoinut pakollista pelimaksua vastaan, koska se ei jokamieskentän profiiliin kuulu.
Itse olen pelannut kaikki kuusi kautta green fee -pelaajana. Varmaan tyhmin ja kallein tapa, kun en ole pahemmin pelilippuja tai vastaavia metsästänyt.
Viime kesänä pelasin hiukan yli 40 green fee -kierrosta täyspitkillä kentillä (hintahaarukka 32-55 e/kierros), joten katsoisin osallistuneeni eri kenttien yksityisten osakkeenomistajien harrastusmahdollisuuksien ylläpitoon ihan kohtuullisesti, vähintäänkin tukeneeni kenttien käyttötaloutta mojovalla euromäärällä.
Ensi kesäksi on harkinnassa pelioikeuden hankkiminen, mihin, se on auki?
30.12.2003 15:59:00 #496898 Ilmoita asiaton viesti
O.K. Ritari, pyydän anteeksi rahankäyttösi arvailua.
Mutta kuten mainittua voitte todistaa, että seisotte puheidenne takana.
Voitte esimerkiksi tämän palstan kautta koota joukkonne yhdistyspohjaisen kentän perustamiseen.
Puheidenne perusteella arvioin, että yhdistystä ei suljeta jäsenmäärän saavutettua nuppiluvun 600 – 800, vaan jäseniä otetaan iänkaiken niin paljon kuin tulijoita vain riittää (nimellisellä liittymismaksulla tietenkin). Lisäksi kentällenne pääsee milloin tahansa omakustannushintaisella greenfeellä pelaamaan kuka tahansa yhdistyksenne ulkopuolinen golfari.
Ensin range pystyyn ja jäsenmäärän (liittymismaksujen) karttuessa rakennatte kenttää muutama väylä kerrallaan. Ehkä noin kahdeksan vuoden kuluttua teillä on kenttä valmis ja 1500 jäsentä, mutta edelleen otatte uusia jäseniä kentällenne avosylin?
Niille kenellä hermot ei tähän riitä voivat menetellä seuraavasti:
Käytte kunnanisän juttusilla ja pyydätte häntä jakamaan vähävaraisille golffareille tarkoitettuja kunnan liikuntaseteleitä, joilla voi maksaa greenfeen yksityisille osakepohjaisille kentille.
30.12.2003 16:38:00 #496899 Ilmoita asiaton viesti
Nyt kun tässä mainittiin kunnanisät en malta olla ihmettelemättä, miksi kaupunkien/kuntien rahoittamana saa rakentaa jäähalleja mutta ei golfkenttiä. Miksi veronmaksajien tukemaan jääkiekkoon suhtaudutaan eri tavalla kuin golfiin, vaikka jääkiekkoa harrastaa vain suppea joukko, 10-30 -vuotiaat kuntalaiset, mutta golfia 10-80 -vuotiaat? Miksi miksi…??
30.12.2003 16:54:00 #496900 Ilmoita asiaton viesti
Oikea tuntuu olevan suunta.
Tällä aktiiviporukalla ja kaupungin sekä sponsoreiden yhteistyöllä saamme lisää kolohviurheilua Suomeen.
On urheiluna muta kuin lätkä, lentopallo, liukumäki ja
30.12.2003 17:00:00 #496901 Ilmoita asiaton viesti
Onhan täältä golfpisteen kautta saatu käyntiin monia pienempiä hankkeita, miksei sitten P&P -kenttää??? Nimikin olisi valmiin Golfpiste P&P
Vakavasti puhuen puuhamieheksi tarvittaisiin joku alan ammattilainen, miten olisi mäkisuksi?
Itsellä kokemus rajoittuu muutaman vuoden peluuseen ja ammatti ei hipaise golfia kuin erittäin ohuesti, jos viestintäala sellaiseksi lasketaan.
Ei kait P&P:n pyörittäminen onnistuisi muulla tavoin kuin esim. uimahallien tai vastaavien. Kaikille maksaville avoin. Millaisin maksuin edes käyttötalous olisi mahdollista, siitä minulla ei ole harmainta hajua.
Eniten rassaa tunne, ettei vanhoista totuista malleista saisi poiketa. Epäsuorasti välittyy tunne, että olemassaolevat instituutiot pelkäävät asemansa puolesta ja siksi ammutaan uudet ideat mieluiten jo maahan.
30.12.2003 17:08:00 #496902 Ilmoita asiaton viesti
Kentän rakentamiseen, rangeen, palloihin, varusteisiin, työkoneisiin etc. uppoaa 2milj. euroa kevyesti. Kaupunki ei tue tämäntapaista toimintaa muulla tavoin kuin myönyämällä pitkäkestoista lainaa. Joka sekin pitää takaisin maksaa.
Kukas kattaisi mahdolliset tappiot?
– Jos koko kesän sataa, niin P&P kentällä voisi olla aika vähän kävijöitä
– Henkilökunnankin pitäisi palkkaa saada
– Kaipa kentän ja varusteiden huoltoonkin uppoaa rahaa?
vuodesta on puolet pimeetä ja pelaamatonta, milloin ei myöskään rahaa tulisi sisään. Kuluja on silti ja lainakin pitäisi maksaa kuukausittain pois. Kuka taas olisi pätkätyöläisenä vain puolet vuodesta palveluksessa?
Laittaisiko Bosco, mäkisuksi ja Ritari nimensä vakuuspapereihin alle, vaiko kuka seurasta?
30.12.2003 17:37:00 #496903 Ilmoita asiaton viesti
OLen ymmärtänyt, että 20-30 €:n greenfeen pitää kattaa kaikki menot! Alkupääoma tietysti esim osuuskuntta liittyviltä. Olen ollut huomaavinani täällä laskutaitoisia ihmisiä, jotka kyllä osaavat laskea kuinka monen vuoden jäälken esim n 35.000 kierroksen mukaan laskettuna em gf:llä kenttä on maksanut itsensä takaisin. Mikäli henkilökunta haluaa tai sille maksetaan palkkaa, takaisinmaksu ilmeisesti siirtyy.. Vaikka voihan hommat hoitaa talkoillakin. Itse olen halukas liittymään osuuskuntaan.
Hyvää Uutta Vuotta, kaikesta huolimatta
30.12.2003 17:45:00 #496904 Ilmoita asiaton viesti
Hyvät edellytykset Suomen ensimmäiseksi p&p-kentäksi olisi Helsingin kaupungin maalla toimivalla Talilla, josta syntyisi aika vähällä panostuksella jokamiehen kenttä. Pelaamaan pääsisi greenfeellä kuka tahansa jolla on green card. Tällä hetkellä Helsingin veronmaksajat tukevat omistamallaan maapohjalla sellaisia pelaajia, jotka ehkä vähiten veronmaksajien tukea tarvitsevat.
30.12.2003 17:53:00 #496905 Ilmoita asiaton viesti
Kuten eewee viestissään sanoi, alkupääoma tulee osuuskuntaan liittyviltä. Raha ei ole osake, kuten osakekentillä. Mutta kuitenkin pitää jonkun se raha maksaa. On sitten osuuskunta tai osakekunta.
Jotes summa summarum. Kenttää ei voi käynnistää pelkästään hyvällä tahdolla. Jonkun pitää se homma rahoittaa ja toivoa että saa vielä rahansa pois. Jos kenttä ei vedä, niin tuotot vähenevät ja oman rahan saanti takaisin venähtää. Jos tappiota tulee, niin saako omiaan ikinä takaisin?
Golf-kentän pito on erittäin riskipitoista toimintaa näin lyhyen pelikauden omaavassa suomessa. Jokainenhan meistä haluisi pelata ilmaiseksi ja olla maksamatta vuosimaksuja minnekkään.
Osuuskunta-idea ja sitä kautta P&P kenttä on hyvä, mutta kuinka monta osuuskunnan perustajaa pitää haalia, jotta jokainen ei joudu maksamaan isoa rahaa aloituskynnyksenä.
Esillä 25 viestiä, 26 - 50 (kaikkiaan 67)
← 1 2 3 →
Sinun täytyy olla kirjautunut vastataksesi tähän aiheeseen.
Etusivu › Foorumit › Yleistä › Vieraspelaaminen vähentynyt
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.